Аперацыя супраць Пiя ХII называлася "SEAT-12", а генерал Iён Пачэпа быў адказны за рэалiзацыю "румынскага этапу". Гэта была шырока задуманая акцыя дэзынфармацыi. Ён фальшыва паiнфармаваў Апостальскую Сталiцу, што Румынiя зацiкаўленая ва ўзнаўленьнi дыпламатычных адносiнаў з Ватыканам пры ўмове, што Царква адкрые доступ румынам у ватыканскi архiў, а таксама выдаткуе пазыку на 25 гадоў. (Двухбаковыя стасункi былi разарваныя ў 1951 годзе пад цiскам Крамлю, калi Апостальская нунцыятура была абвiнавачаная ў выведнiцкай дзейнасьцi на карысьць CIA). У 1960-62 гадох DIE удалося прагледзець у Ватыканскiм архiве i Апостальскай бiблiятэцы сотнi дакументаў, якiя датычылiся Пiя ХII. Iён Пачэпа пераслаў дакументы ў КГБ у цэнтр. Дакументы тыя, на яго думку, не пацьвярджалi вiнаватасьць Папы, але маглi быць выкарыстаныя для "лёгкай мадыфiкацыi". Генерал Пачэпа, як сам сьцьвярджае, пазьней даведаўся, што яго матэрыялы былi паддадзеныя "апрацоўцы" i з iх зроблены сродак барацьбы з Папам. У ролi "карыстанага iдыёта" выступiў малавядомы ў той час заходне-нямецкi пiсьменьнiк Рольф Хохут (Rolf Hochhuth). Савецкi КГБ перадаў яму матэрыялы пра Папу, а ён на iх падставе напiсаў драму "Намесьнiк" ("Der Stellvertreter"), надрукаваную ў 1963 годзе. У ёй Папа Пiй ХII ня толькi не баронiць габрэяў, але яшчэ й заахвочвае Гiтлера да працягу Халакосту. Табуны савецкiх агентаў i iх наiўных сяброў разрэкламавалi кнiгу як сусьветны бэстселер. Яшчэ ў 2003 годзе зьявiўся на яе аснове фiльм. Твор быў перакладзены на 20 моваў i стаў галоўным пунктам спасылак для шматлiкiх кнiжак i артыкулаў, што абвiнавачвалi Папу Пiя ХII у антысемiтызме.